אמנדה הולדן

אמנדה לואיז הולדן (באנגלית: Amanda Louise Holden; נולדה ב-16 בפברואר 1971) היא מנחת טלוויזיה, שחקנית וזמרת אנגלייה. היא מוכרת בעיקר כשופטת בתוכנית הטלוויזיה "Britain's Got Talent" מאז 2007. בשנים 2006 עד 2008 שיחקה הולדן בתפקיד שרה טרווניון בסדרת הדרמה "לב פראי". בתיאטרון הופיעה בתפקיד הראשי במחזמר "מילי המודרנית" עליו הייתה מועמדת לפרס לורנס אוליבייה. היא הנחתה תוכניות טלוויזיה שונות בהן ב-2012 את תוכנית הכישרונות "סופרסטאר" של ITV, ב-2014 ו-2015 את התוכנית "This Morning" ועוד ב-2015 את התוכנית "Give a Pet a Home". הולדן נולדה בפורטסמות'. בילדותה בילתה זמן רב בעיירה בישופ וולטהאם (אנ'), ובגיל תשע הצטרפה ללהקת התיאטרון המקומית "Little Theatre Company". היא למדה בבית הספר סוואנמור. בגיל 16 עברה לגור בבורנמות', ואחר כך למדה בבית הספר למשחק "Mountview Theatre School" בווד גרין שבצפון לונדון (אנ'). הופעת הבכורה של הולדן בטלוויזיה הייתה בשנת 1991 בשעשועון "בליינד דייט". מ-2006 עד 2008 שיחקה בתפקיד שרה טרווניאן בשלוש עונות של הסדרה "לב פראי" לצדו של סטיבן טומפקינסון. תפקידים נוספים של הולדן בטלוויזיה היו בשלוש עונות של הסדרה "נשקיני קייט" עם קרוליין קוונטין וכריס לנגהאם, שלוש עונות של הסדרה "The Grimleys" של רשת ITV, בתוכנית "Celeb" עם הארי אנפילד, בסדרת הדרמה "לבבות ועצמות" לצדו של דמיאן לואיס, בפרק "The Problem at Gallowes Gate" בסדרה "ג'ונתן קריק", ובפרק ספיישל ליום הקופסאות של הסדרה "מיס מארפל" בכיכובה של ג'רלדין מקיואן ובהשתתפותו של ג'ון האנה. עוד כיכבה לצדם של ביל ניי וטום קורטני בדרמה הקומית של ג'ק רוזנטל "תודיע כשאתה מוכן, מר מק'גיל". הולדן ידועה בעיקר מהיותה שופטת בתוכנית הכישרונות "Britain's Got Talent", שאליה הצטרפה ב-2007, לצדם של סיימון קאוול, דייוויד ואליאמס ואלישה דיקסון. עוד הופיעה הולדן בסדרות טלוויזיה שונות כמו "Smack the Pony", אופרת הסבון "איסטאנדרס", "קצוות מפוצלים" והסדרה הקומית "Celeb". ב-2009 שיחקה הולדן בתפקיד ליז, מנהלת הקרקס, בסיטקום "Big Top" של ה-BBC. באפריל 2009 הוצע להולדן להשתתף כמגישה אורחת בתוכנית "The Early Show" של רשת CBS האמריקאית. היא הופיעה בתוכנית ב-1 ביוני 2009 לצדם של המנחים הקבועים הארי סמית ומגי רודריגז. מאז היא הכתבת הבריטית של התוכנית. מ-2009 החלפיה הולדן את טס דיילי והייתה שותפה להנחיה של טקס חלוקת הפרסים "A Night of Heroes: The Sun Military Awards" יחד עם פיליפ סקופילד (אנ') עד לשנת 2014. בינואר 2010 הגישה תוכנית משלה בשם "Amanda Holden's Fantasy Lives" בה ניסתה לעבוד במשרות חלומיות כמו שחקנית במופעים בפריז ועוזרת לקוסם בלאס וגאס. ב-2010 הגישה הולדן את התוכנית "The Door" יחד עם כריס טראנט. ב-2011 הייתה הקריינית בסרט הדוקומנטרי "The Nation's Favourite Bee Gees Song" ברשת ITV. ב-6 ביולי 2012 החליפה את לוריין קלי והנחתה את התוכנית "לוריין". ב-2012 הנחתה הולדן את תוכנית הכישרונות "סופרסטאר" ב-ITV. ב-24 במרץ 2014 הגישה פרק בסדרה "Dispatches" של ערוץ 4. מ-22 בספטמבר עד 18 בדצמבר 2014 הגישה הולדן את התוכנית "This Morning" לצדו של פיליפ סקופילד. בינואר ובפברואר 2015 השתתפה בצילומי המבחנים לתוכנית "Britain's Got Talent". היא חזרה במרץ 2015 והמשיכה להגיש את התוכנית עד ל-17 ביולי אותה שנה. הולדן הגישה סדרה בת שישה חלקים של ITV בשם "Give a Pet a Home" למען מציאת בית לאימוץ חיות מחמד יחד עם ארגון RSPCA (אנ'). הסדרה שודרה באפריל ובמאי 2015. בתיאטרון הופיעה הולדן במספר מחזות זמר. ב-2004 הייתה מועמדת לפרס אוליבייה לשחקנית הטובה ביותר במחזמר על הופעתה בהפקה של הווסט אנד למחזמר "מילי המודרנית" (אנ'). הולדן שיחקה בתפקיד הנסיכה פיונה בהפקה המקורית של הווסט אנד של המחזמר "שרק" שהוצג לראשונה ב-6 במאי 2011. החל מ-14 ביוני 2011 הוצג המחזמר בתיאטרון דרורי ליין. היא כיכבה לצדם של נייג'ל לינדזי, ריצ'רד בלקווד ונייג'ל הרמן. על תפקיד זה זכתה הולדן בפרס בחירת הקהל של Whatsonstage.com בקטגוריית השחקנית הטובה ביותר במחזמר. ב-1996 שיחקה הולדן בתפקיד פמלה בסרט "יחסים אינטימיים". ב-1999 שיחקה בתפקיד מוכרת בחנות נעליים בסרט "יחסים וירטואליים". היא הופיעה ללא קרדיט בסרט "צ'אנס אחרון" מ-2013. ב-2014 דיבבה את הכלבה סאלי בסרט "Pudsey the Dog: The Movie". ביולי 2009 החלה לכתוב טור רכילות לעיתון ניוז אוף דה וורלד. מ-2010 עד 2014 הופיעה הולדן בפרסומות טלוויזיה לרשת הסופרמרקטים טסקו. מ-2012 היא מופיעה בפרסומות ליוגורט דל שומן של דנונה. באוקטובר 2013 פרסמה הולדן את האוטוביוגרפיה שלה בשם "No Holding Back" שהפך לרב-מכר של הסאנדיי טיימס. ביוני 1995 התחתנה הולדן עם הקומיקאי לס דניס. הם נפרדו זמנית בשנת 2000 כשנודע שלהולדן יש מערכת יחסים עם השחקן ניל מוריסי. בני הזוג התגרשו ב-2003. ב-20 בינואר 2006 ילדה הולדן את בתה הבכורה. ב-10 בדצמבר 2008 התחתנה עם כריס יוז, אבי בתה, בבאבינגטון האוס שבסאמרסט. ב-23 בינואר 2012 ילדה את בתם השנייה. מדיה וקבצים בנושא אמנדה הולדן בוויקישיתוף אתר האינטרנט הרשמי של אמנדה הולדן אמנדה הולדן, ברשת החברתית פייסבוק אמנדה הולדן, ברשת החברתית אקס (טוויטר) אמנדה הולדן, ברשת החברתית אינסטגרם אמנדה הולדן, ברשת החברתית טיקטוק אמנדה הולדן, סרטונים בערוץ היוטיוב אמנדה הולדן, במסד הנתונים הקולנועיים IMDb (באנגלית) אמנדה הולדן, באתר AllMovie (באנגלית) אמנדה הולדן, במסד הנתונים הקולנועיים KinoPoisk (ברוסית) אמנדה הולדן, באתר ספוטיפיי אמנדה הולדן, באתר MusicBrainz (באנגלית) "findmypast.co.uk". Search.findmypast.co.uk. נבדק ב-5 בפברואר 2015. {{cite web}}: (עזרה) "Britain's Got Talent star Amanda Holden comes home (From Daily Echo)". Daily Echo. Southampton. נבדק ב-5 בפברואר 2015. {{cite web}}: (עזרה) "Plaque Honour for Amanda Holden's Old Home (From Daily Echo)". Daily Echo. Southampton. נבדק ב-26 במאי 2016. {{cite web}}: (עזרה) Mountview Academy alumni. Retrieved 26 May 2016 "Amanda Holden Biography". officialamandaholden.com. אורכב מ-המקור ב-2015-09-24. נבדק ב-10 במאי 2010. {{cite web}}: (עזרה) "Christine Bleakley and Amanda Holden return to ITV's This Morning to co-host with Phillip Schofield in 2015 | presscentre". Itv.com. 10 בדצמבר 2014. נבדק ב-5 בפברואר 2015. {{cite web}}: (עזרה) "ITV joins forces with the RSPCA for a brand new show, Give A Pet A Home, hosted by Amanda Holden". "ITV Press Centre". "Amanda Holden to star in Shrek musical". BBC News. 30 ביולי 2010. {{cite news}}: (עזרה) "Full List: 2012 Whatsonstage.com Award winners". Whatsonstage.com. 19 בפברואר 2012. נבדק ב-25 בפברואר 2012. {{cite web}}: (עזרה) Hyde, Marina (7 ביולי 2011). "Did the News of the World target Amanda Holden before giving her a job?". The Guardian. נבדק ב-12 בספטמבר 2013. {{cite web}}: (עזרה) "Holden and Dennis marriage ends". BBC News. 27 בדצמבר 2002. נבדק ב-16 ביולי 2010. {{cite news}}: (עזרה) "Amanda's Baby Named Already". Sky Living. Sky (United Kingdom). 23 בינואר 2006. אורכב מ-המקור ב-2009-01-24. נבדק ב-29 בספטמבר 2011. {{cite web}}: (עזרה)